**Tivatski likovni salon Pean – Sindik**

1. **PROPOZICIJE KONKURSA I USLOVI UČEŠĆA**

1.1 Tivatski likovni salon Pean – Sindik je slikarskog karaktera, na kom pravo učešća imaju umjetnici/ce koji/e se predstavljaju u dvodimenzionalnom formatu, rađenim nekom od slikarskih tehnika.

Tivatski likovni salon Pean-Sindik , svojevrstan je omaž dvojici slikara: Miljenku Sindiku ( 1930-2008 ), Antonu Peanu (1933-2004) koji su živjeli i stvarali u Tivtu. Svojim bogatim slikarskim opusom ostavili su neizbrisiv trag i postavili kamen temeljac za razvoj i promovisanje likovne umjetnosti Tivta, Boke i Crne Gore.

Tema salona je “Imaginarijum Mediterana“, i predstavlja sinergiju tekovina prošlosti i sadašnjosti, kroz koju bi se oživio duh Sindikovog i Peanovog stvaralaštva. Cilj izložbe je emanirati karakter Mediterana slikarskim medijumom, kroz jedinstvenu interpretaciju mediteranskog identiteta, kulture, tradicije, ali i atmosfere, vibracija i kolorističkih vizualizacija. Tema može biti predstavljena figurativno, apstraktno, metaforički i simbolično.

Autor/ka može da konkuriše sa jednim radom, ne starijim od 2 godine, i koji nije prethodno izlagan. Dimenzija rada ne smije prelaziti 100cm po širini i 100cm po visini (bez rama). Ukoliko oblik slike nije pravougaoni, njegove dimenzije takođe ne smiju biti veće od navedenih (npr. prečnik 100cm). Potrebno je da rad bude opremljen i pripremljen za izlaganje u galerijskom prostoru.

1.2. Organizator Tivatskog salona Pean – Sindik je JU Muzej i galerija Tivat, a prokovitelj je Opština Tivat.

1.3 Pravo učešća imaju svi/e punoljetni/e afirmisani/e i akademski obrazovani/e umjetnici/e.

1.4 Konkurs je internacionalnog karaktera, a službeni jezici su crnogorski, srpski, bosanski, albanski, hrvatski i engleski.

1.5 Selekciju prijavljenih radova vrši međunarodni stručni žiri. Isti žiri donosi odluke i o nagrađenim učesnicima/cama salona.

1.6 Organizator će publikovati reprezentativan katalog sa osnovnim kataloškim podacima i reprodukcijom rada svakog/e izlagača/ice. Autori/ke se odriču prava naknade za reprodukovanje rada u katalogu, kao i za propagandu izložbe u cjelini. Svaki/ka izlagač/ica dobija primjerak kataloga bez nadoknade.

1. **PRIJAVA RADOVA ZA FAZU SELEKCIJE**

2.1 Za fazu selekcije radova, svaki umjetnik/ca treba da popuni prijavni formular sa ličnim podacima i podacima o radu, a koji se može preuzeti sa zvaničnog sajta JU Muzej i galerija Tivat (muzejigalerijativat.me).

2.2 Uz formular, potrebno je priložiti fotografiju rada u JPG formatu i visokoj rezoluciji (300dpi), koje će služiti prilikom selekcije radova i za potrebe kataloga. Mogu se prijaviti samo radovi čije se fizičke dimenzije kreću u zadatim okvirima, i to: do 100 cm u širini, i 100 cm u visini (bez rama). Dozvoljene su sve tradicionalne slikarske tehnike (ulje, akril, tempera, gvaš, akvarel, pastel…).

2.3 Prijave za konkurs šalju se za e-mail ustanove (tivatski\_likovni\_salon@muzejigalerijativat.me), do datuma koji odredi organizator. Po isteku roka za prijavljivanje, žiri će odlučiti koji radovi su izabrani za učešće na Tivatskom likovnom salonu Pean – Sindik.

2.4 Umjetnici/ce koji/e su prošli fazu selekcije, i koji/e budu izabrani za učešće na izložbi, biće obavješteni/e putem e-maila najkasnije mjesec dana po isteku roka za prijavu na konkurs.

2.5 Za izlaganje će biti odabrani samo originalni radovi, koje umjetnički žiri bude vrednovao kao djela visokog umjetničkog i stvaralačkog dometa. Odluka žirija je konačna, i organizator nema obavezu da odbijenim autorima obrazlaže ishod selekcije.

1. **PREDAJA RADOVA ZA IZLOŽBU**

3.1 Umjetnici/e iz Crne Gore koji/e su izabrani/e za učešće na izložbi, dužni/e su da svoje radove dostave lično u prostorijama JU Muzej i galerija Tivat, do datuma koji odredi organizator, a biće naveden u konkursu.

3.2 Umjetnici/e koji nisu državljani Crne Gore radove mogu dostaviti lično ili putem pošte na adresu:

JU Muzej i galerija Tivat

Trg od kulture 2

85320, Tivat

3.3 Autori/ke iz inostranstva dužni/e su da svoj rad pošalju po propisima i pravilima Ministarstva kulture svoje države. Dozvola za izvoz rada i carinskii papiri (ATTA karnet) su obavezni.

Prilikom slanja rada, potrebno je preuzeti i odštampati prijavni formular sa konkursa, čitko ga popuniti, svojeručno potpisati i poslati uz rad. Takođe je poželjno da dozvola za izvoz i ATTA karnet, kao i prijavni formular, budu upakovani u prozirnu foliju i zalijepljeni na paket, u svrhu lakše carinske kontrole.

3.4 Organizator preuzima trošak povratka radova. Ukoliko su radovi lično predati u ustanovu, na isti način moraju biti i preuzeti, i to najkasnije mjesec dana po završetku izložbe.

3.5 Ukoliko radovi iz inostranstva ne posjeduju svu potrebnu dokumentaciju za izvoz i carinske papire, organizator nije u obavezi da organizuje povrat istih. U tom slučaju, umjetnik/ca je dužan/na da lično preuzme rad, najkasnije mjesec dana nakon završetka izložbe.

3.6 Šteta koja nastane u transport ili gubitak rada tokom transporta isključivo su odgovornost pošiljaoca/teljke. Organizator ne snosi i ne prihvata bilo kakvu odgovornost za radove u tranzitu do svojih prostorija ili iz njih.

3.7 Tehničku selekciju, po prijemu radova, vrši tehnička komisija koju imenuje organizator. Tehnička komisija ima pravo da odbije sve radove koji odstupaju od naznačenih dimenzija i koji nisu pripremljeni za izlaganje. Takođe, ona vrši pregled radova prilikom prijema, i pravi zapisnik o eventualnom oštećenju, o kojem će autor/ka biti obavješten/a.

**4. ŽIRI ZA SELEKCIJU RADOVA**

4.1 Organizator imenuje članove/ice žirija koji svojom stručnom biografijom opravdavaju svoje članstvo u komisiji prilikom selekcije radova, procjene i dodjele nagrada.

Odluka žirija je konačna.

4.2 Izbor, rad i visina naknade žirija definisaće se internom odlukom.

4.2 . Prilikom imenovanja članova/ica žirija, organizator određuje predsjednika/cu žirija, dok su ostali članovi/ce žirija.

4.3 U slučaju vanredne situacije koja bi uticala na tok realizacije izložbe, a tiče se žirija, ustanova je dužna da, u što kraćem roku, imenuje drugo lice koje će preuzeti sva prava i obaveze, kako bi se nesmetano odvijao cjelokupni poces organizacije.

4.4 Žiri je u obavezi da prisustvuje svečanom otvaranju izložbe i dodjeli nagrada. Ustanova nije u obavezi da isplati honorar članovima/cama žirija ukoliko oni/e nisu prisutni/e na svečanoj ceremoniji otvaranja salona, osim u vanrednim situacijama.

4.5 Predsjednik/ca žirija je u obavezi da pismenim putem obrazloži odluke žirija prilikom dodjele nagrada.

 **5. NAGRADE**

5.1 Nagradni fond određuje organizator JU Muzej i galerija Tivat, koji se sastoji od 5 kategorija, i to:

* 1. nagrada – Grand pri novčana otkupna nagrada u iznosu koji određuje organizator. Pobjednički rad ostaje ustanovi.
* 2. nagrada i 3. nagrada – novčani iznos koji određuje organizator.
* Samostalna izložba – umjetnik/ca koji/a osvoji ovu nagradu dobija termin za samostalnu izložbu u JU Muzej i galerija Tivat, tokom predstojeće izlagačke sezone. Umjetnik će izlagati po svim stavkama iz Interne procedure o uslovima gostujućih izložbi koja se može vidjeti na linku: https://muzejigalerijativat.me/wp-content/uploads/2025/03/Interna-procedura-o-uslovima-izlaganja-gostujucih-izlozbi.docx
* Nagrada za najboljeg mladog stvaraoca u kategoriji do 35. godina koju će odrediti JU”Muzej i galerija” Tivat.

**6. ZAVRŠNE ODREDBE**

6.1 Odluke o izložbi, kalendaru manifestacije i visini nagrada donose organizator i pokrovitelj u okviru Plana i programa rada sa finansijskim planom, za svaku narednu godinu.

6.2 U slučaju vanrednih okolnosti, moguće je pomjeranje termina izložbe ili njeno neodržavanje.

6.3 Potpisivanjem prijavnog formulara, autor/ka prihvata sve navedene odredbe Pravilnika i organizatoru ustupa pravo na neograničeno reprodukovanje svog djela, u marketinške ili komercijalne svrhe. Ukoliko se autorsko djelo promoviše u komercijalne svrhe, stečena sredstva pripadaju organizatoru koji će ih iskoristiti za promociju i organizaciju izložbe.